Official Journal L 236 , 23/09/2003 P. 0881 - 0883



I. IL-LEĠISLAZZJONI VETERINARJA 1. 31964 L 0433: Id-Direttiva tal-Kunsill 64/433/KEE dwar il-kondizzjonijiet tas-saħħa għall-produzzjoni u l-marketing ta' laħam frisk (ĠU P 121, 29.7.1964, p. 2012 u wara emendata u kkonsolidata fil-ĠU L 268, 29.6.1991, p. 71), kif l-aħħar emendata bi: - 31995 L 0023: Id-Direttiva tal-Kunsill 95/23/KE tat- 22.6.1995 (ĠU L 243, 11.10.1995, p. 7); 31971 L 0118: Id-Direttiva tal-Kunsill 71/118/KEE tal- 15 ta' Frar 1971 dwar problemi ta' saħħa li jolqtu l-produzzjoni u t-tqegħid fis-suq ta' laħam frisk tat-tiġieġ (ĠU L 55, 8.3.1971, p. 23 u aktar tard emendata u aġġornata fil-ĠU L 62, 15.3.1993, p. 6), kif l-aħħar emendata bi: - 31997 L 0079: Id-Direttiva tal-Kunsill 97/79/KE tat- 18.12.1997 (ĠU L 24, 30.1.1998, p. 31); 31977 L 0099: Id-Direttiva tal-Kunsill 77/99/KEE tal- 21 ta' Diċembru 1976 dwar problemi ta' saħħa li jolqtu l-produzzjoni u l-marketing ta' prodotti tal-laħam u ċerti prodotti oħra li ġejjin mill-bhejjem (ĠU L 26, 31.1.1977, p. 85) u wara emendata u aġġornata fil-ĠU L 57, 2.3.1992, p. 4), kif l-aħħar emendata bi: - 31997 L 0076: Id-Direttiva tal-Kunsill 97/76/KE tas- 16.12.1997 (ĠU L 10, 16.1.1998, p. 25); 31991 L 0493: Id-Direttiva tal-Kunsill 91/493/KEE tat- 22 ta' Lulju 1991 li tistipula l-kondizzjonijiet tas-saħħa għall-produzzjoni u t-tqegħid fis-suq ta' prodotti tas-sajd (ĠU L 268, 24.9.1991, p. 15), kif l-aħħar emendata bi: - 31997 L 0079: Id-Direttiva tal-Kunsill 97/79/KE tat- 18.12.1997 (ĠU L 24, 30.1.1998, p. 31); 31992 L 0046: Id-Direttiva tal-Kunsill 92/46/KEE tas- 16 ta' Ġunju 1992 li tistipula r-regoli tas-saħħa dwar il-produzzjoni u t-tqegħid fis-suq ta' ħalib nej, ħalib trattat bis-sħana u prodotti bbażati fuq il-ħalib (ĠU L 268, 14.9.1992, p. 1), kif l-aħħar emendata bi: - 31996 L 0023: Id-Direttiva tal-Kunsill 96/23/KE tad- 29.4.1996 (ĠU L 125, 23.5.1996, p. 10); 31994 L 0065: Id-Direttiva tal-Kunsill 94/65/KE tal- 14 ta' Diċembru 1994 li tistipula l-ħtiġiet għall-produzzjoni u t-tqegħid fis-suq ta' laħam ikkapuljat u ta' preparazzjonijiet tal-laħam (ĠU L 368, 31.12.1994, p. 10). (a) Il-ħtiġiet strutturali stipulati fl-Anness I tad-Direttiva 64/433/KEE, fl-Anness I tad-Direttiva 71/118/KEE, fl-Annessi A u B tad-Direttiva 77/99/KEE u fl-Anness I tad-Direttiva 94/65/KE ma għandhomx japplikaw għal stabbilimenti fil-Polonja mniżżlin fl-Appendiċi B ta' dan l-Anness sal- 31 ta' Diċembru 2007, u l-ħtiġiet strutturali stipulati fl-Anness B tad-Direttiva 92/46/KEE u l-Anness għad-Direttiva 91/493/KEE ma għandhomx japplikaw għal stabbilimenti fil-Polonja mniżżlin fl-Appendiċi B sal- 31 ta' Diċembru 2006, skond il-kondizzjonijiet stipulati hawn taħt. (b) Sakemm l-istabbilimenti li hemm referenza għalihom fil-paragrafu (a) ta' hawn qabel igawdu mid-disposizzjonijiet ta' dak il-paragrafu, il-prodotti li joriġinaw minn dawk l-istabbilimenti għandhom jitqiegħdu biss fis-suq domestiku jew jiġu użati għal aktar ipproċessar fi stabbilimenti domestiċi li huma wkoll koperti mid-disposizzjonijiet tal-paragrafu (a), irrespettivament mid-data tal-marketing. Dawn il-prodotti għandhom iġibu marka speċjali tas-saħħa. Fil-każ ta' prodotti tas-sajd friski, ppreparati u pproċessati, dawn għandhom jitqiegħdu biss fis-suq domestiku jew immaniġġjati jew ipproċessati aktar fl-istess stabbiliment, irrespettivament mid-data tal-marketing. Prodotti tas-sajd friski, ppreparati jew ipproċessati għandhom ikunu mgeżwra u/jew f'imballaġġ f'unitajiet kummerċjali u għandhom iġibu marka speċjali tas-saħħa. Ħut frisk mhux ippakkjat ma għandux jiġi kkummerċjalizzat, minbarra direttament lill-konsumatur finali fil-Poviat fejn tinsab il-pjanta tal-prodotti tas-sajd. F'dan il-każ, il-kontenituri tal-ħut li huwa in transitu sa fejn jiġu kummerċjalizzati għandu iġibu l-marka speċjali ta' identifikazzjoni msemmija hawn qabel. L-ewwel sub-paragrafu għandu japplika wkoll għal kull prodott li joriġina minn stabbilimenti tal-laħam integrati, fejn parti mill-istabbiliment taqa' taħt id-disposizzjonijiet tal-paragrafu (a). L-istabbilimenti ta' l-ipproċessar tal-ħalib imniżżel fl-Appendiċi B jistgħu jirċievu kunsinni ta' ħalib nej li mhux konformi ma' l-Anness A, il-Kapitolu IV, A (1), tad-Direttiva 92/46/KEE jew li jiġu minn azjendi tal-ħalib li mhumiex konformi ma' l-Anness A, il-Kapitoli I u II, ta' dik id-Direttiva, sakemm dawk l-azjendi huma msemmija fil-lista miżmuma għal dan l-iskop mill-awtoritajiet Pollakki. (ċ) Is-56 stabbiliment ta' l-ipproċessar tal-ħalib imniżżla fl-Appendiċi B jistgħu jipproċessaw halib li jikkonforma ma' l-UE u ħalib li mhuwiex konformi ma' l-UE fuq linji ta' produzzjoni separati. L-awtorizzazzjoni tingħata lill-istabbilimenti ta' l-ipproċessar tal-ħalib sa: - it- 30 ta' Ġunju 2005 għad-29 stabbiliment imniżżla fil-Parti I; - it- 30 ta' Ġunju 2005 għall-14-il stabbiliment imniżżla fil-Parti II; - il- 31 ta' Diċembru 2006 għat-13-il stabbiliment imniżżla fil-Parti III; F'dan il-kuntest, ħalib li mhuwiex konformi ma' l-UE jinftiehem bħala kunsinni ta' ħalib nej li mhumiex konformi ma' l-Anness A, il-Kapitolu IV, A (1), tad-Direttiva 92/46/KEE jew li jiġu minn azjendi tal-ħalib li mhumiex konformi ma' l-Anness A, il-Kapitoli II, ta' dik id-Direttiva, sakemm dawk l-azjendi msemmija fil-lista miżmuma għal dan l-iskop mill-awtoritajiet Pollakki. Dawn l-istabbilimenti għandhom ikunu konformi għal kollox mal-ħtiġiet ta' l-UE għall-istabbilimenti, inkluż l-implementazzjoni tas-sistema ta' Hazard Analysis Critical Control Point (HACCP) (li hemm referenza għaliha fl-Artikolu 14 tad-Direttiva 92/46/KEE [20], u għandhom juru l-kapaċità tagħhom li jikkonformaw għal kollox mal-kondizzjonijiet li ġejjin, inkluż li jsemmu l-linji tal-produzzjoni relevanti tagħhom: - li jieħdu l-miżuri neċessarji sabiex jippermettu l-osservanza kif suppost tal-proċeduri tal-post għas-separazzjoni tal-ħalib, mill-kollezzjoni sa' l-istadju tal-produzzjoni finali, inkluż ir-rotot tal-kollezzjoni tal-ħalib, il-ħażna separata u t-trattament ta' ħalib li huwa konformi ma' l-UE u li mhuwiex konformi, l-ippakkjar u t-tikkettaġġ speċifiku ta' prodotti abbażi ta' ħalib li mhuwiex konformi ma' l-UE kif ukoll il-ħażna separata ta' dawn il-prodotti, - li jistabbilixxu proċedura sabiex jiżguraw it-traċċabilità, inkluż l-evidenza dokumentarja neċessarja tal-movimenti tal-prodotti u l-kontabilità tal-prodotti u r-rikonċiljazzjoni tal-materjali nejji li huma konformi u non-konformi mal-kategoriji tal-prodotti li huma prodotti, - li jesponu l-ħalib nej kollu għat-trattament tas-sħana f'temperatura minima ta' 71.7 °C għal 15-il sekonda, u - li jieħdu l-miżuri kollha xierqa biex tiżgura li l-marki tas-saħħa ma jintużawx b'qerq. L-awtorijatiet Pollakki għandhom: - jiżguraw li l-operatur jew il-manager ta' kull stabbiliment ikkonċernat għandu jieħu l-miżuri neċessarji sabiex jippermetti l-osservanza kif support tal-proċeduri tal-post għas-separazzjoni tal-ħalib, - jwettqu testijiet u kontrolli mhux imħabbra minn qabel li għandhom x'jaqsmu ma' l-osservanza tas-separazzjoni tal-ħalib, u - jwettqu testijiet f'laboratorji approvati ta' prodotti nejjin u lesti sabiex jivverifikaw il-konformità tagħhom mal-ħtiġiet ta' l-Anness Ċ tad-Direttiva 92/46/KEE, inkluż il-kriterji mikrobijoloġiċi għall-prodotti abbażi tal-ħalib. Il-prodotti tal-ħalib u/jew abbażi tal-ħalib li joriġinaw mil-linji ta' produzzjoni separati li jipproċessaw il-ħalib nej li mhux konformi ma' l-UE fi stabbilimenti ta' l-ipproċessar tal-ħalib approvati fl-UE jistgħu jitqiegħu fis-suq domestiku biss, irrispettivament mid-data tal-marketing. Jekk ikunu soġġetti għal iktar ipproċessar, il-prodotti tal-ħalib u/jew abbażi tal-ħalib ma għandhomx jitħalltu ma' ħalib konformi ma' l-UE jew ma' prodotti abbażi tal-ħalib konformi ma' l-UE, u lanqas ma għandhom jidħlu f'xi stabbiliment li mhuwiex soġġett għal miżuri transitorji. Dawn il-prodotti għandhom iġibu marka tas-saħħa speċjali, irrispettivament mid-data tal-marketing. Il-ħalib u prodotti tal-ħalib prodotti fil-Polonja skond id-disposizzjonijiet ta' hawn qabel għandhom jingħataw appoġġ biss taħt it-Titolu I, il-Kapitoli II u III, minbarra l-Artikolu 111 tagħhom, u t-Titolu II tar-Regolament tal-Kunsill (KE) Nru. 1255/1999 jekk iġibu l-marka tas-saħħa fil-forma ovali li hemm referenza għalihom fl-Anness Ċ, il-Kapitolu IV. A, tad-Direttiva 92/46/KEE. (d) Il-Polonja għandha tiżgura li tikkonforma b'mod gradwali mal-ħtiġiet strutturali li hemm referenza għalihom fil-paragrafu (a) skond it-termini taż-żmien imniżżla fl-Appendiċi B biex ikunu msewwija n-nuqqasijiet eżistenti. L-awtoritajiet Pollakki għandhom jissorveljaw kontinwament li l-pjanijiet ta' żvilupp individwali uffiċjalment approvati ta' l-istabbilimenti jitwettqu abbażi ta' kriterji uniformi. Il-Polonja għandha tiżgura li biss dawk l-istabbilimenti tal-laħam li huma konformi għal kollox ma' dawn il-ħtiġiet sal- 31 ta' Diċembru 2007, u biss dawk l-istabbilimenti tal-ħalib u tal-ħut li huma konformi għal kollox sal- 31 ta' Diċembru 2006, jistgħu jkomplu joperaw wara dawn id-dati. Il-Polonja għandha tissottometti rapporti annwali lill-Kummissjoni dwar il-progress milħuq f'kull wieħed mill-istabbilimenti mniżżla fl-Appendiċi B, flimkien ma' lista ta' l-istabbilimenti li jkunu temmew il-pjanijiet ta' l-iżvilupp matul is-sena partikolari. Fir-rigward ta' l-istabbilimenti li hemm referenza għalihom fil-paragrafu (ċ), ir-rapporti għandhom isiru kull sitt xhur, li jibdew f'Novembru 2004. (e) Il-Kummissjoni tista' taġġorna l-Appendiċi B li hemm referenza għalihom fil-paragrafi (a) u (ċ) qabel l-adeżjoni u sa l-aħħar tal-perijodu transitorju. F'dan il-kuntest il-Kummissjoni tista' żżid b'numru limitat l-istabbilimenti individwali li hemm referenza għalihom fil-paragrafu (a) jew tneħħi l-istabbilimenti individwali li hemm referenza għalihom fil-paragrafi (a) u (ċ) skond il-progress li jkun sar fir-rimedju ta' nuqqasijiet eżistenti, tar-riżultat tal-proċess ta' sorveljar u tar-riduzzjoni b'mod gradwali kif miftiehma ta' l-istabbilimenti ta' l-ipproċessar tal-ħalib li għandhom awtorizzazzjoni biex jipproċessaw il-ħalib li huwa konformi ma' l-UE u l-ħalib li mhuwiex konformi ma' l-UE kif hemm referenza għalihom fil-paragrafu (ċ). Regoli dettaljati ta' implimentazzjoni biex jiżguraw l-operat bla xkiel tar-reġim transitorju ta' hawn qabel għandhom jiġu adottati skond l-Artikolu 16 tad-Direttiva 64/493/KEE, l-Artikolu 21 tad-Direttiva 71/118/KEE, l-Artikolu 15 tad-Direttiva 91/493/KEE, l-Artikolu 20 tad-Direttiva 77/99/KEE, l-Artikolu 31 tad-Direttiva 92/46/KEE u l-Artikolu 20 tad-Direttiva 94/65/KE. 2. 31999 L 0074: Id-Direttiva tal-Kunsill 1999/74/KE tad- 19 ta' Lulju 1999 li tistipula standards minimi għall-protezzjoni tat-tiġieġ tal-bajd (ĠU L 203, 3.8.1999, p. 53). Sal- 31 ta' Diċembru 2009, 44 stabbiliment fil-Polonja mniżżlin fl-Appendiċi Ċ ta' dan l-Anness jistgħu jkomplu jużaw gaġeġeżistenti li mhumiex konformi mal-ħtiġiet minimi stipulati fl-Artikolu 5(1)(4) u 5(1)(5) tad-Direttiva 1999/74/KE għal elementi żgħar ta' kostruzzjoni (l-għoli u l-pendil ta' l-art biss), sakemm ikunu mill-inqas 36 ċm għolja f'mill-anqas 65 % ta' l-area tal-gaġġa u imkien ma jkunu inqas baxxi minn 33 ċm u b'pendil ta' l-art ta' mhux iktar minn 16 % u li bdew jintużaw qabel is-sena 2000. [20] Id-Direttiva tal-Kunsill 92/46/KEE tas- 16 ta' Ġunju 1992 li tistipula r-regoli tas-saħħa dwar il-produzzjoni u t-tqegħid fis-suq ta' ħalib nej, ħalib trattat bis-sħana u prodotti bbażati fuq il-ħalib (ĠU L 268, 14.9.1992, p. 1). Direttiva kif l-aħħar emendata bi 94/71/KE (ĠU L 368, 31.12.1994, p. 33). --------------------------------------------------